section_heading: Raspon i stanište
paragraph_text: Zelembać je autohtona životinja u Jugoistočnoj Europi. Pronalazimo ga na području južne Njemačke, Austrije, Češke, Poljske, Slovačke, Mađarske, Slovenije, sjeveroistočne Italije, Hrvatske, Bosne i Hercegovine, Crne Gore, Srbije, Kosova, Albanije i Grčke, zapadne Turske, Bugarske, Rumunjske, Moldavije i južne Ukrajine. Uveden je i u američku saveznu državu Kansas. Može se naći na visinama do 2200 m, a njegovo tipično stanište je grmolika vegetacija u otvorenijim šumovitim krajevima, živicama, nasipima i šikarama kupine i sličnih biljaka. U sjevernom dijelu svog geografskog raspona može se naći na grmovitim vrištinama, a u južnom dijelu preferira vlažnije lokacije.